สินสอดแพง
....ทีมข่าวการเงิน
21 ส.ค. 2554

....ทีมข่าวการเงิน
ไม่น่าเชื่อ หุ้นของสาวน้อย SICCO ที่ คุณปู่ซู่ซ่า วิรัตน์ รัตนาภรณ์ ที่ปัจจุบันนั่งเป็นปู่โสมเฝ้าทรัพย์เป็นประธานกรรมการอยู่ จะราคาหรูหราฟู่ฟ่าพุ่งขึ้นไปกว่า 17.74% มาอยู่ที่ 5.70 บาท ด้วยมูลค่าซื้อขาย 2 วันทะลุไป 1,200 ล้านบาทเศษ
สืบไปสืบมาจึงได้เค้าลางๆ จนแจ้งจางปางว่า ก็พ่อพวงมาลัย ไชย ไชยวรรณ เจ้าพ่อไทยประกันนะซี เล่นส่ง มงคล ลีลาธรรม ประธานเจ้าหน้าที่บริหารธนาคารไทยเครดิตเพื่อรายย่อย ไปจีบเทียวไล้เทียวขื่อกะจะเอาเจ้าสาว บง. สินอุตสาหกรรมมาเป็นเมีย
งานนี้ไม่รู้ว่าแม่เจ้าสาวอย่างไทยพาณิชย์จะว่ายังงัย เพราะเจ้าสาวรายนี้ประกาศขายมากว่า 2 ปี แต่หนุ่มที่เข้ามาด้อมๆ มองๆ หายจ้อยทุกราย เพราะสินสอดแพ้งแพง คริๆๆๆ